**Să-ți descifrez conturul irizat**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Nu știu de ce în nopți pustii mă zbat

În camera cu chipul tău pictat

Sus pe tavan și te privesc din pat

Să-ți descifrez conturul irizat

Ce-n mintea mea demult s-a impregnat.

Mă uit în jos, în colțul depărtat

Văd orologiu cum s-a dezbrăcat,

Aș vrea să-i cer și lui măcar un sfat:

Să te citesc ușor ca pe-un tratat

Cu foi subțiri și textul elevat

Scris de un zeu atent și talentat?

Nu vezi şi tu că el m-a plagiat?

- E poezia trupului motiv

Să fii insomniac sau depresiv

Ori cauţi scuze să rămâi captiv

Când ochii tăi pierduţi contemplativ

Schițeaz-un zâmbet interogativ,

Şi-mi urmăresc febril, intuitiv,

Sânii ascunşi sub bucle? Nu-i tardiv

Să mă inviţi c-un gest intempestiv

Într-un poem albastru, emotiv,

Să împletim suprem şi exclusiv

Dorinţe tăinuite invaziv

Servite-n nopţi de foc aperitiv.

Ioan Grigoraș Liliana Trif